Read in English . Fis-Snin 80, xogħol ta' skavar fir-Rabat li sar minn arkeologi mill-Università ta' Kalifornja f'Los Angeles u mill-Grupp Arkeoloġiku Malti wassal għal tagħrif interessanti. Madanakollu, dan qatt ma ġie studjat jew ippubblikat kif xieraq. Tletin sena wara, in-noti tal-iskavi u l-fuħħar li nstabu waqt dan l-iskav arkeoloġiku, ġew studjati, u dawn offrew xejra ġdida tal-arkeoloġija taż-żmien antik Ruman. Fost l-istrutturi arkeoloġiċi tal-perjodu Ruman, instabu bosta biċċiet tal-fuħħar u oġġetti oħra li jipprovdu ħjiel dwar il-ħajja ta' kuljum tal-antenati tagħna. Nhar il-Ġimgħa, 6 ta' Marzu, fis-6.30pm, Heritage Malta qiegħda tistieden lill-pubbliku biex jattendi għal taħdita minn Dr Maxine Anastasi, li se tkun qed tippreżenta l-ewwel informazzjoni li ħarġet minn studju tas-sekwenza tal-fdalijiet arkeoloġiċi li ġew identifikati u mir-riċerka tal-fuħħar li nġabar mill-post. It-taħdita se ssir ġewwa s-sala awdjo-viżiva tal-Katakombi ta' San Pawl. Parteċipazzjoni bla ħlas. Dr Maxine Anastasi hija Lettur tal-Arkeoloġija Rumana fid-Dipartiment tal-Istudji Klassiċi u l-Arkeoloġija tal-Università ta' Malta. Hi pparteċipat f'numru ta' proġetti ta' skavi li ġew organizzati mill-università, fosthom dawk ta' Tas-Silġ u Għar ix-Xiħ. Bħalissa hija qed tieħu ħsieb ukoll it-taħriġ tal-iskavar tal-università li qiegħed isir fis-sit tal-villa Rumana fiż-Żejtun u Tas-Silġ f'Marsaxlokk. #td_uid_3_5ee4e28e5e003 .td-doubleSlider-2 .td-item1{background:url(https://cdn.newsbook.com.mt/wp-content/uploads/2020/02/26145544/Reconstruction-drawing-of-find-80x60.jpg) 0 0 no-repeat}#td_uid_3_5ee4e28e5e003 .td-doubleSlider-2 .td-item2{background:url(https://cdn.newsbook.com.mt/wp-content/uploads/2020/02/26145529/Archaeological-section-drawing-80x60.jpg) 0 0 no-repeat}#td_uid_3_5ee4e28e5e003 .td-doubleSlider-2 .td-item3{background:url(https://cdn.newsbook.com.mt/wp-content/uploads/2020/02/26145600/Pottery-found-in-Rabat-80x60.jpg) 0 0 no-repeat} 1 minn 3 Għal aktar informazzjoni, żur is-sit www.heritagemalta.org .td_uid_5_5ee4e28e6b889_rand.td-a-rec-img{text-align:left}.td_uid_5_5ee4e28e6b889_rand.td-a-rec-img img{margin:0 auto 0 0}